Termanołozia

Ła termanołoxia<ref>o sevente altre grafie e varianse 'termanołozia</ref>, inte el so signifegar xenèrego de ła paroła, el xe el stùdio dei tèrmani'', o sia de łe parołe e de łe parole conponeste doparae in contesti spesìfeghi.

 Descrision xenerałe 
Ła termenołoxia ła revarda anca na disiplina pì formałe, branca de ła lenguìstega aplicada, che ła stùdia sistemategamente ła targhetadura o ła dexignasion de conceti spesìfeghi par uno o pì canpi temàteghi o domini de ła atività omana, traerso ła riserca e ła anàłixe de tèrmani rifarii a on contesto, co el fin de documentàrghene e promovàrghene ła justa doparasion. Sto stùdio el połe èsar sircoscrivesto a on lenguajo, o cuèrxar inte el isteso tenpo pì lenguaji, par sti caxi se parla de "termanołoxia multiłéngue", de "termanołoxia biłéngue" eçe.

Se połe destìnguare da altre disipline arente cofà ła lesegografia e ła semàntega par ła aplegasion del prinsìpio onomaxiołòxego (dal conseto al segno lenguìstego), co łe presedenti łe se baxa so na indàxene de stanpo prevałentemente semaxiołòxega (dal segno al conceto). In pì el canpo de stùdio de ła termanołoxia ła xe senpre on lenguajo spesałìstego, mentre ła lesegografia e ła semàntega łe se òcupa xeneralmente del stùdio de ła łéngua comun.

Ła risponde prinsipalmente a trè funsion:
 ła descrision sistemàtega dei tèrmani che i fa parte de setori ben definii (dita tèrmanografia);
 la trasmision e difuxion del saver tècnego traerso ła creasion de risorse termanołòxeghe coerenti e reconoseste (dite 'schede termanołòxeghe');
 la standarixasion termanołòxega, o sia ła standarixasion de ła doparasion dei tèrmani par jutar ła trasmision coerente dei mesaji spesałìsteghi.

 Tipołoxia 
La termanołoxia ła se partegołarixea so ła baxe del contesto drento el cuało ła njien desviłupada, el stùdio dei tèrmani el se òcupa primariamente de ła so organixasion segondo i contesti inte i cuałi i njien doparai. In rełasion a sto cuà ghe se destìngue par exénpio:
 la termanołoxia miłitare, 
 la termanołoxia pułìtega,
 la termanołoxia sientìfega (e le termanołoxie de łe vàrie siense),
 la termanołoxia tècnega (e łe termanołoxie de łe vàrie tècneghe).

 Notasion 

 Voxe corełae 

Łéngua (lenguìstega)
Comunicasion
Łéngua artifisałe
Lenguìstega
Lenguajo
Neołoxismo

Altri projeti

 Linganbi foresti 

Terminology from the OTTIAQ website
TermNet - International Network for Terminology
Infoterm - International Information Centre for Terminology
ISO Technical Committee 37 "Terminology and other language and content resources" (ISO/TC 37)
Faoterm Sito de ła FAO Terminology
The Online Dictionary of Language Terminology
TermSciences, the Scientific Terminology Database 
IULA, Institut Universitari de Lingüistica Aplicada